जयपुर। पंचायतीराज विभाग ने जिला परिषद में कनिष्ठ लिपिक (एलडीसी) सीधी भर्ती के लिए जारी दूसरी सूची में शामिल 800 अभ्यर्थियों के दस्तावेजों की जांच रविवार सुबह से हवामहल के पीछे महाराजा आदर्श स्कूल (सरकारी स्कूल) में दो पारियों में की जाएगी।
दस्तावेजों की जांच के लिए जिला परिषद की ओर से शनिवार को काउंटर बनाने व जांच टीम में कर्मचारियों की नियुक्ति का काम किया गया। जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि दूसरी सूची में शामिल 800 अभ्यर्थियों (ए से आर) को बुलाया।
इसके लिए पूरी तैयारियां कर ली गईं। गौरतलब है कि पंचायतीराज विभाग की ओर से जारी दूसरी सूची में 3,234 अभ्यर्थियों को बुलाया गया है। इसके दस्तावेजों की जांच 9 से 12 जून तक की जाएगी।
hin_Deva hin_Deva hin_Deva